Aalborg Pride blev i år aflyst på grund af coronavirussen. Som et plaster på såret kan man i aften fra klokken 19.45 live følge med i festlighederne fra Copenhagen Prides slutshow på Rådhuspladsen i København på Salto. Der er lagt op til et kæmpe live show med værter, koncerter, kendte gæster - og så er showet desuden produceret med den helt nye XR-teknologi, hvilket er føste gang nogen sinde i Danmark. Ifølge TV2 Lorry står XR-teknologi for Extended Reality og blev særligt kendt i forbindelse med Katy Perrys optræden i American Idol. XR-teknologi handler om visuelt at lege med publikums opfattelse af virkeligheden ved at manipulerer med, hvad publikum opfatter som fysisk virkelighed. - Vi har planlagt et TV-show, som kan gennemføres selv om grænser lukkes eller landet lukket delvist ned, og derfor har vi engageret herboende kunstnere, siger Tonny Liljenberg til TV2 Lorry.

Opsummering:
Er du også ærgerlig over, at det Aalborg Pride blev aflyst? Så se med i aften, hvor TV2 Nords kanal Salto, sender showet fra Copenhagen Pride live fra klokken 19.45.